**Λίγα λόγια πριν τη βράβευση του σχολείου**

**με την Οικολογική Σημαία...**

«Μια μέρα, πριν από 4 χρόνια, ξεκινήσαμε ως Σχολείο μία εκδρομή, ένα ταξίδι πολύ διαφορετικό από τα υπόλοιπα. Αποφασίσαμε να προσπαθήσουμε να γίνει το σχολείο μας Οικολογικό...

Όλοι, μικροί-μεγάλοι, είχαμε ξανακούσει αυτή τη λέξη και απορήσαμε.... Μα καλά, ένα σχολείο που βρίσκεται μέσα στο δάσος δεν θεωρείται "Οικολογικό"; Σύντομα αποδείχτηκε ότι τα πράγματα δεν ήταν ακριβώς έτσι....και αρχίσαμε να δουλεύουμε προς μια πιο... οικολογική κατεύθυνση!

Γνωρίσαμε το Σχολείο μας και την περιοχή μας καλύτερα, μάθαμε να συνεργαζόμαστε με μικρούς και μεγάλους, με ανθρώπους μέσα και έξω από το Σχολείο, αποκτήσαμε γνώσεις για πολλά θέματα σε σχέση με τη φύση και το περιβάλλον, καλλιεργήσαμε τη φαντασία μας και ιδιαίτερες δεξιότητες κατασκευάζοντας πράγματα και αξιοποιώντας υλικά με τρόπους που δεν είχαμε σκεφτεί, επικοινωνήσαμε την προσπάθειά μας στην ευρύτερη κοινότητα, διασκεδάσαμε οργανώνοντας γιορτές και παραστάσεις και μετά από όλα αυτά βραβευτήκαμε με τη σημαία των Οικολογικών Σχολείων.

Το ταξίδι μας συνεχίζεται και την χρονιά που διανύουμε με εφόδιά μας την αγάπη για τη φυσικό μας «σπίτι» και το μεράκι».